title: 2009/650/EY: Euroopan parlamentin päätös, tehty 23 päivänä huhtikuuta 2009 , Euroopan unionin jäsenvaltioiden operatiivisesta ulkorajayhteistyöstä huolehtivan viraston tilien päättämisestä varainhoitovuodelta 2007

text:
               26.9.2009

               FI

               Euroopan unionin virallinen lehti

               L 255/131

      EUROOPAN PARLAMENTIN PÄÄTÖS,

   tehty 23 päivänä huhtikuuta 2009,
   Euroopan unionin jäsenvaltioiden operatiivisesta ulkorajayhteistyöstä huolehtivan viraston tilien päättämisestä varainhoitovuodelta 2007
   (2009/650/EY)
   EUROOPAN PARLAMENTTI, joka

               —

               ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan unionin jäsenvaltioiden operatiivisesta ulkorajayhteistyöstä huolehtivan viraston tilinpäätöksestä varainhoitovuodelta 2007 sekä viraston vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon 18. joulukuuta 2008 annetun päätöslauselman EU:n rajaturvallisuusviraston (Frontex) ja Euroopan rajavalvontajärjestelmän (Eurosur) arvioinnista ja jatkokehityksestä (4),

               —

               ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta 26. lokakuuta 2004 annetun neuvoston asetuksen (EY) N:o 2007/2004 (5) ja erityisesti sen 30 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0166/2009),

               1.

               toteaa, että Euroopan unionin jäsenvaltioiden operatiivisesta ulkorajayhteistyöstä huolehtivan viraston lopullinen tilinpäätös on tilintarkastustuomioistuimen kertomuksen liitteenä;

               2.

               hyväksyy Euroopan unionin jäsenvaltioiden operatiivisesta ulkorajayhteistyöstä huolehtivan viraston tilien päättämisen varainhoitovuodelta 2007;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 7.

      (2)  EUVL C 311, 5.12.2008, s. 34.

      (3)  EYVL L 248, 16.9.2002, s. 1.

      (4)  Hyväksytyt tekstit, P6_TA(2008)0633.

      (5)  EUVL L 349, 25.11.2004, s. 1.

      (6)  EYVL L 357, 31.12.2002, s. 72.


Avis juridique important

|

31999D0429

1999/429/EY: Euroopan parlamentin päätös, tehty 4 päivänä toukokuuta 1999, vastuuvapauden myöntämisestä komissiolle kuudennen Euroopan kehitysrahaston varainhoidosta varainhoitovuonna 1997

Virallinen lehti nro L 168 , 03/07/1999 s. 0020 - 0021

EUROOPAN PARLAMENTIN PÄÄTÖS,tehty 4 päivänä toukokuuta 1999,vastuuvapauden myöntämisestä komissiolle kuudennen Euroopan kehitysrahaston varainhoidosta varainhoitovuonna 1997(1999/429/EY)EUROOPAN PARLAMENTTI, joka- ottaa huomioon EY:n perustamissopimuksen,- ottaa huomioon kolmannen AKT-ETY-yleissopimuksen(1),- ottaa huomioon kuudennen ja seitsemännen Euroopan kehitysrahaston taseen ja tilinpäätöksen varainhoitovuodelta 1997 (KOM(98)0442),- ottaa huomioon tilintarkastustuomioistuimen vuosikertomuksen varainhoitovuodelta 1997 ja toimielinten vastaukset - yleiseen talousarvioon sekä kuudenteen ja seitsemänteen Euroopan kehitysrahastoon liittyviä toimia koskeva kertomus (C4-0676/98)(2),- ottaa huomioon tilintarkastustuomioistuimen erityiskertomuksen 24/98 Euroopan kehitysrahastojen varoin rahoitetuista riskipääomatoimista sekä komission vastaukset(3),- ottaa huomioon neuvoston 25 päivänä helmikuuta 1999 antaman suosituksen (6321/99 - C4 - 0l85/99),- ottaa huomioon neuvoston julkilausuman tilintarkastustuomioistuimen tarkastuslausumasta kuudenteen ja seitsemänteen Euroopan kehitysrahastoon liittyvistä toimista (6557/99 - C4-0187/99),- ottaa huomioon talousarvion valvontavaliokunnan mietinnön ja kehitys- ja yhteistyövaliokunnan lausunnon (A4-0198/99),1) myöntää komissiolle vastuuvapauden kuudennen Euroopan kehitysrahaston varainhoidosta varainhoitovuonna 1997 seuraavien määrien perusteella:KUUDENNEN EKR:N TASE 31. JOULUKUUTA 1997>TAULUKON PAIKKA>>TAULUKON PAIKKA>MÄÄRÄRAHOJEN KÄYTTÖ - KUUDES EKR 31. JOULUKUUTA 1997Varojen jakautuminen>TAULUKON PAIKKA>2) esittää huomautuksensa päätöslauselmassa, joka on osa tätä päätöstä,3) kehottaa puhemiestään välittämään tämän päätöksen ja parlamentin huomautukset sisältävän päätöslauselman komissiolle, neuvostolle, tilintarkastustuomioistuimelle ja Euroopan investointipankille sekä julkaisemaan ne virallisessa lehdessä (L-sarja).Julian PRIESTLEYPääsihteeriJosé María GIL-ROBLESpuhemies(1) EYVL L 86, 31.3.1986.(2) EYVL C 349, 17.11.1998.(3) EYVL C 389, 14.12.1998.


Avis juridique important

|

31986D0543

86/543/ETY: Neuvoston päätös, tehty 15 päivänä syyskuuta 1986, lisäpöytäkirjan tekemisestä Euroopan talousyhteisön ja Islannin tasavallan väliseen sopimukseen Espanjan kuningaskunnan ja Portugalin tasavallan yhteisöön liittymisen vuoksi

Virallinen lehti nro L 321 , 15/11/1986 s. 0121 - 0121 Suomenk. erityispainos Alue 11 Nide 11 s. 0279  Ruotsink. erityispainos Alue 11 Nide 11 s. 0279

NEUVOSTON PÄÄTÖS,tehty 15 päivänä syyskuuta 1986,lisäpöytäkirjan tekemisestä Euroopan talousyhteisön ja Islannin tasavallan väliseen sopimukseen Espanjan kuningaskunnan ja Portugalin tasavallan yhteisöön liittymisen vuoksi (86/543/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission suosituksen,sekä katsoo, ettäBrysselissä 22 päivänä heinäkuuta 1972 allekirjoitettuun Euroopan talousyhteisön ja Islannin tasavallan väliseen sopimukseen(1) olisi hyväksyttävä lisäpöytäkirja Espanjan kuningaskunnan ja Portugalin tasavallan yhteisöön liittymisen ottamiseksi huomioon,ON PÄÄTTÄNYT SEURAAVAA:1 artikla Hyväksytään yhteisön puolesta lisäpöytäkirja Euroopan talousyhteisön ja Islannin tasavallan väliseen sopimukseen Espanjan kuningaskunnan ja Portugalin tasavallan yhteisöön liittymisen vuoksi.Pöytäkirjan teksti on tämän päätöksen liitteenä.2 artikla Neuvoston puheenjohtaja tekee pöytäkirjan 18 artiklassa määrätyn ilmoituksen(2).3 artikla Tämä päätös tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 15 päivänä syyskuuta 1986.Neuvoston puolestaPuheenjohtajaG. HOWE(1) EYVL N:o L 301, 31.12.1972, s. 2(2) Neuvoston pääsihteeristö julkaisee pöytäkirjan voimaantulopäivän Euroopan yhteisöjen virallisessa lehdessä.


title: Päätös 9/2006/GB — Euroopan poliisiakatemian hallintoneuvoston johtajan viranhakijoiden valintaa koskevista säännöistä (Hyväksytty hallintoneuvostossa  24 päivänä helmikuuta 2006 )

text:
               6.5.2006

               FI

               Euroopan unionin virallinen lehti

               C 107/1

      PÄÄTÖS 9/2006/GB
   Euroopan poliisiakatemian hallintoneuvoston johtajan viranhakijoiden valintaa koskevista säännöistä

      (Hyväksytty hallintoneuvostossa 24 päivänä helmikuuta 2006)

   (2006/C 107/01)
   EUROOPAN POLIISIAKATEMIAN HALLINTONEUVOSTO, joka
   ottaa huomioon Euroopan poliisiakatemian (CEPOL) perustamisesta ja päätöksen 2000/820/YOS kumoamisesta 20 päivänä syyskuuta 2005 tehdyn neuvoston päätöksen 2005/681/YOS (1) ja erityisesti sen 11 artiklan 1 kohdan,
   sekä katsoo, että Euroopan poliisiakatemian hallintoneuvoston tehtävänä on vahvistaa johtajan viranhakijoiden valintaa koskevat säännöt,
   ON TEHNYT TÄMÄN PÄÄTÖKSEN:
   1 artikla
   Euroopan poliisiakatemian (jäljempänä ’CEPOL’) johtajan viranhakijoiden valinta tapahtuu tämän päätöksen säännösten mukaisesti.
   2 artikla
   1.   Sovellettaessa tämän päätöksen säännöksiä CEPOLin johtajan viran katsotaan tulevan avoimeksi:

               —

               yhdeksän kuukautta ennen johtajan toimikauden päättymistä;

               —

               kun hallintoneuvosto on saanut johtajan erokirjeen;

               —

               kun hallintoneuvosto on päättänyt irtisanomisesta viran puolesta, eläkkeelle siirtämisestä CEPOLin edun vuoksi tai irtisanomisesta;

               —

               yhdeksän kuukautta ennen kuin johtaja täyttää 65 vuotta;

               —

               kun johtaja on kuollut.

         2.   Hallintoneuvosto laatii avoimesta virasta ilmoituksen, jossa kuvataan yksityiskohtaisesti viran luonne, palkkaus mukaan luettuna, virkaan kuuluvat velvollisuudet sekä vaadittava pätevyys, taito ja kokemus.
   Ilmoituksessa on mainittava, että hakijoiden on 60 päivän kuluessa ensimmäisessä alakohdassa tarkoitetun ilmoituksen julkaisemisesta Euroopan unionin virallisessa lehdessä toimitettava hakemuksensa hallintoneuvoston puheenjohtajalle kirjallisena ja liitettävä mukaan ansioluettelonsa siten kuin ilmoituksessa on tarkemmin mainittu.
   3 artikla
   1.   Hallintoneuvoston on huolehdittava siitä, että 2 artiklan 2 kohdassa mainittu ilmoitus julkaistaan Euroopan unionin virallisessa lehdessä.
   2.   CEPOL ilmoittaa avoinna olevasta johtajan virasta kansallisille yhteyspisteille ja Euroopan komissiolle. Yhteyspisteet tiedottavat avoinna olevasta virasta asianomaisille elimille kyseisessä jäsenvaltiossa. Toimivaltaisten kansallisten viranomaisten tehtävänä on varmistaa, että avoinna oleva virka saatetaan kaikkien asianomaisten elinten ja työntekijöiden tietoon.
   3.   Virkaa täytettäessä otetaan huomioon sekä CEPOLista että muualta tulevat hakemukset.
   4.   CEPOL lähettää hakijoille todistuksen hakemuksen vastaanottamisesta.
   4 artikla
   1.   Hallintoneuvosto perustaa valintalautakunnan (jäljempänä 'lautakunta') valmistelemaan hallintoneuvoston päätöstä.
   2.   Neljä hallintoneuvoston ja komission arpomalla valitsemaa jäsenvaltiota nimeää edustajansa lautakunnan jäseneksi.
   3.   Edellä 2 kohdan mukaisesti nimetyt lautakunnan jäsenet toimivat sen jäseninä kunnes valintamenettely on saatettu päätökseen.
   4.   Jos on aihetta epäillä, että lautakunnan jäsenellä on henkilökohtainen suhde johonkin virkaa hakevaan henkilöön, tämä jäsen ei saa osallistua valintamenettelyyn. Tällöin jäsenen nimennyt jäsenvaltio tekee hallintoneuvostolle ehdotuksen uuden jäsenen nimeämisestä hänen tilalleen ja nimeää uuden edustajan toimimaan lautakunnan jäsenenä.
   5.   CEPOLin sihteeristö huolehtii lautakunnan sihteeristön tehtävistä.
   5 artikla
   1.   Lautakunnan jäsenet valitsevat lautakunnan ensimmäisessä kokouksessa joukostaan yhden jäsenen puheenjohtajaksi.
   2.   Lautakunta voi kutsua yhden tai useamman apujäsenen avustamaan sitä tehtäviensä suorittamisessa. Tällaiset pyynnöt on osoitettava hallintoneuvoston puheenjohtajalle, joka päättää asiasta. Apujäsenillä ei ole lautakunnan jäsenten asemaa.
   3.   Lautakunnan tehtäviin kuuluvat:

               a)

               hakijoiden alustava arviointi ottaen huomioon heidän ammattipätevyytensä, taitonsa ja työkokemuksensa;

               b)

               hakijoiden haastatteleminen;

               c)

               raportointi hallintoneuvostolle.

         6 artikla
   1.   Hallintoneuvosto voi tarvittaessa päättää järjestää erityisen virkaan liittyvän arviointimenettelyn. Hallintoneuvosto päättää menettelyn edellyttämistä erityisjärjestelyistä.
   Tällöin lautakunta toteuttaa arviointimenettelyn virkaa hakeneiden henkilöiden erityispätevyyksien ja asiantuntemuksen arvioimiseksi.
   2.   Lautakunta haastattelee kaikki hakijat, joiden hakemus voidaan hyväksyä ja jotka täyttävät ilmoituksessa esitetyt vaatimukset, arvioidakseen heidän pätevyyttään, taitojaan ja työkokemustaan sekä kykyään suorittaa täytettävään virkaan kuuluvat tehtävät. Haastattelujen tavoitteena on myös testata hakijoiden Euroopan unionin toimielinten virallisten kielten taitoa.
   3.   Lautakunta voi katsoessaan sen tarpeelliseksi järjestää kaikille hakijoille tai osalle heistä toisen haastattelukierroksen.
   7 artikla
   Kokeet ja haastattelut järjestetään Yhdistyneessä kuningaskunnassa. Hakijoille, lautakunnan jäsenille ja apujäsenille korvataan matkoista, oleskelusta ja hotellimajoituksesta aiheutuvat kustannukset.
   8 artikla
   Kun haastattelut on pidetty, lautakunta laatii asianmukaisesti perustellun kertomuksen saapuneista hakemuksista ja lautakunnan noudattamasta menettelystä. Lautakunta tekee päätöksensä kertomuksesta yksinkertaisella äänten enemmistöllä. Mainittu kertomus sekä niiden hakijoiden ansioluettelot, joiden hakemus voidaan hyväksyä ja jotka täyttävät ilmoituksessa esitetyt vaatimukset, toimitetaan hallintoneuvostolle mahdollisimman pian sen jälkeen kun haastattelut on suoritettu.
   9 artikla
   1.   Hallintoneuvosto päättää lautakunnan kertomuksen ja lautakunnalta mahdollisesti pyytämiensä lisätietojen perusteella CEPOLin johtajan nimittämisestä. (2)

   2.   Hallintoneuvosto voi kuulla kaikkia hakijoita tai osaa heistä ennen kuin se tekee päätöksensä, jos se katsoo tämän tarpeelliseksi. Jos jokin hallintoneuvoston jäsenistä on myös hakijoiden luettelossa, hän ei saa olla läsnä, kun hallintoneuvosto tekee päätöksensä.
   10 artikla
   Lautakunnan jäsenten, apujäsenten sekä hallintoneuvoston jäsenten ja valintamenettelyyn osallistuvien CEPOLin työntekijöiden on noudatettava ehdotonta luottamuksellisuutta hakijoiden ja valintamenettelyn tulosten suhteen.
   11 artikla
   Jos CEPOLin johtajan toimikausi voidaan uusia neuvoston päätöksen 2005/681/YOS 11 artiklan 2 kohdan mukaisesti, hallintoneuvosto voi tässä päätöksessä vahvistetusta menettelystä poiketen päättää uusia nimityksen.
   Päätös nimityksen uusimisesta on tehtävä viimeistään yhdeksän kuukautta ennen johtajan toimikauden päättymistä.
   12 artikla
   Tämä päätös tulee voimaan sitä päivää seuraavana päivänä, jona neuvosto on hyväksynyt päätöksen (3). Päätös julkaistaan Euroopan unionin virallisessa lehdessä.

      Tehty Wienissä 24 päivänä helmikuuta 2006.

            Hallintoneuvoston puolesta

         János FEHÉRVÁRY

            Hallintoneuvoston puheenjohtaja

      (1)  EUVL L 256, 1.10.2005, s. 63.

      (2)  Neuvoston päätöksessä 2005/681/YOS, tehty 20 päivänä syyskuuta 2005, oleva 10 artiklan 7 kohta kuuluu seuraavasti:

      ”Jollei tässä päätöksessä toisin säädetä, hallintoneuvosto tekee päätöksensä jäsentensä kahden kolmasosan enemmistöllä”.

      (3)  Hyväksytty neuvostossa 27 päivänä huhtikuuta 2006.